**Galerija umjetnina i Schafhof – Europski umjetnički forum Gornje Bavarske raspisuju natječaj za**

**REZIDENCIJALNI PROGRAM SCHAFHOF, FREISING, NJEMAČKA ZA 2024. GODINU**

**Što?**

Rezidencijalni program u Umjetničkom forumu Schafhof u Freisingu, Gornja Bavarska u trajanju od tri tjedna. (o centru vidi više na <https://www.schafhof-kunstforum.de/Artist-in-Residence/?La=2>)

Program uključuje:

* Smještaj za umjetnika/cu u Umjetničkom forumu Schafhof
* Stipendiju od 800 eura u koju su uključeni materijalni troškovi
* Putni troškovi (povratna avionska karta, najpovoljnija opcija)
* Sudjelovanje na izložbi European Aft Forum Upper Bavaia – Schafhof u godini nakon rezidencijalnog programa

Termin rezidencije u trajanju od tri tjedna se realizira u dogovoru s Umjetničkim forumom, najkasnije do 31.12 2024. godine. Program nije moguće terminski podijeliti u više dolazaka.

**Tko se može prijaviti?**

* Program je namijenjen profesionalnim vizualnim umjetnici/ama koji žive i rade u Hrvatskoj
* Prijavitelji moraju imati minimum tri godine profesionalnog rada jasno vidljivog iz priloženog životopisa (izložbe organizirane u okviru studentskih programa se ne uzimaju u obzir)
* Program nije namijenjen studentima diplomskih i dodiplomskih studija
* Program se odnosi samo na jednu osobu i nije namijenjen umjetničkim grupama, kolektivima i sl.

**Način prijave:**

* Prijave se primaju isključivo na engleskom jeziku
* Prijava mora sadržavati:

Prijavno pismo s izjavom umjetnika

Životopis

Umjetnički portfolio - radovi nastali najdulje u posljednjih deset godina. U slučaju video radova potrebno je poslati poveznicu a ne video isječke.

* Prijave se primaju isključivo elektronskim putem na mail rezidencija.galum@gmail.com
* Rok za zaprimanje prijava je 23.06. 2024. do ponoći

Nepotpune i zakašnjele prijave neće se razmatrati.

Program je podržan od strane Ministarstva kulture i medija Republike Hrvatske.